rejauldu/bengali-wikipedia huggingface dataset:
গ্রাগ্স-পা-র্গ্যা-ম্ত্শো () (১৫৫৫-১৬২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তেত্রিশতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী গ্রাগ্স-পা-র্গ্যা-ম্ত্শো ১৫৫৫ খ্রিষ্টাব্দে তিব্বতের দ্বু-স্তোদ () নামক অঞ্চলে দ্গে-রে () নামক শহরে জন্মগ্রহণ করেন। তিনি দ্গোন-গ্সার () বৌদ্ধবিহারে দীক্ষালাভ করেন এবং ব্যাকরণ ও কাব্যশাস্ত্রের শিক্ষালাভ করেন। তিনি লাসা শহরে র্গ্যুদ-স্তোদ () মহাবিদ্যালয়ে অধ্যাপনা করেন। ১৬২৩ খ্রিষ্টাব্দে তিনি দ্গা'-ল্দান বৌদ্ধবিহারের বত্রিশতম দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে ছিলেন।   তথ্যসূত্র   বিষয়শ্রেণী:১৫৫৫-এ জন্ম বিষয়শ্রেণী:১৬২৭-এ মৃত্যু বিষয়শ্রেণী:গানদেন ত্রিপা
ভারতীয় সংসদীয় নির্বাচনী এলাকা (বর্তমান বা বিলুপ্ত) "লোকসভা কেন্দ্র" এর একটি অভিন্ন প্রত্যয় থাকা উচিত, দ্ব্যর্থতা নিরসন করার জন্য এটি প্রয়োজন বা না হোক।  ভারতীয় বিধানসভা নির্বাচনী এলাকায় (বর্তমান বা বিলুপ্ত) "বিধানসভা কেন্দ্র" এর একটি অভিন্ন প্রত্যয় থাকা উচিত, দ্ব্যর্থতা নিরসন করার জন্য এটি প্রয়োজন বা না হোক।   অভিন্ন নামের নির্বাচনী এলাকা    প্রযোজ্য প্রত্যয় দ্বারা অনুসৃত "স্থান, রাজ্য" ব্যবহার করে সদৃশ নামগুলিকে দ্ব্যর্থহীন করা উচিত৷  যদি দুটি অভিন্ন নামের নির্বাচনী এলাকা একই রাজ্যে থাকে তাহলে প্রযোজ্য প্রত্যয় দ্বারা অনুসরণ করে "স্থান, জেলা" ব্যবহার করুন।  যদি দুটি নির্বাচনী এলাকার একই নাম থাকে এবং তাদের মধ্যে একটি বিলুপ্ত হয়, তাহলে বিলুপ্ত নির্বাচনী এলাকায় প্রযোজ্য প্রত্যয় অনুসরণ করে "স্থান, রাজ্য" ব্যবহার করা উচিত। বর্তমানে সক্রিয় নির্বাচনী এলাকা প্রাথমিক বিষয় হিসাবে বিবেচিত হতে পারে এবং প্রযোজ্য প্রত্যয় দ্বারা অনুসরণ করে "স্থান" ব্যবহার করতে পারে।   উদাহরণ    সুজনপুর, হিমাচল প্রদেশ বিধানসভা কেন্দ্র (দ্ব্যর্থতা নিরসন আবশ্যক, (সুজনপুর (দ্ব্যর্থতা নিরসন)-এ অন্তর্ভুক্তি)। নামকরণ করা উচিত সুজনপুর, হিমাচল প্রদেশ বিধানসভা কেন্দ্র বনাম সুজনপুর, পাঞ্জাব বিধানসভা কেন্দ্র  মাহুবা, সুরাট বিধানসভা কেন্দ্র বনাম মাহুবা, ভাবনগর বিধানসভা কেন্দ্র  রাজগড়, রাজস্থান বিধানসভা কেন্দ্র (বিলুপ্ত) বনাম রাজগড় বিধানসভা কেন্দ্র (মধ্যপ্রদেশে সক্রিয়)।   তথ্যসূত্র    WT:উইকিপ্রকল্প ভারতীয় রাজনীতিতে ঐকমত্য আলোচনা বিষয়শ্রেণী:উইকিপিডিয়া নামকরণ রীতি
thumb|300px|ঈশ্বরের পুত্রগণ পুরুষদের কন্যাদের দেখেছিল যে তারা ন্যায্য ছিল। ঈশ্বরের পুত্রগণ () তানাখ বা ​​পুরাতন নিয়ম ও অপ্রামাণিক রচনাবলীতে ব্যবহৃত বাক্যাংশ। এটি কাব্বালাহেও ব্যবহৃত বেন এলোহিমে বিভিন্ন ইহুদি দেবদূত শ্রেণিবিন্যাসের অংশ।  হিব্রু বাইবেলের আদি রচনাগুলিতে, 'ঈশ্বরের পুত্রগণ' এবং 'বার্তাবহ' হলো ঈশ্বরের পরিপ্রেক্ষিত।Russell, Jeffrey Burton. The devil: Perceptions of evil from antiquity to primitive Christianity. Cornell University Press, 1987. p. 197 প্রথম দিকের নথিগুলি অনুসারে বেনেহা'এলোহিম স্বর্গে রয়েছে। এগুলিকে স্বর্গীয় আদালত বা তাদের সময়ের ধর্মীয় বিশ্বাস-পদ্ধতির প্যান্থিয়ন হিসাবে চিত্রিত করা হয়েছে।   বাক্যাংশটি হিব্রু বহুবিশ্বে সম্ভাব্য টিকে থাকা, যেখানে এলোহবাদীরা বহুবচন (এলোহিম) এ ঐশ্বরিককে উল্লেখ করে।Russell, Jeffrey Burton. The devil: Perceptions of evil from antiquity to primitive Christianity. Cornell University Press, 1987. p. 184 বহুদেবতাবাদ -এ, বেনেহা'এলোহিম স্বর্গীয় পরিষদ গঠন করে, কনানানীয় ধর্মের "ঈশ্বরের পুত্র" এর সাথে তুলনীয়।Russell, Jeffrey Burton. The devil: Perceptions of evil from antiquity to primitive Christianity. Cornell University Press, 1987. p. 184 পরবর্তীকালে, "পুত্র" হলেন দেবতা বা ঐশ্বরিক প্রকাশ।Russell, Jeffrey Burton. The devil: Perceptions of evil from antiquity to primitive Christianity. Cornell University Press, 1987. p. 184   তথ্যসূত্র    বহিঃসংযোগ   Catholic Encyclopedia: "Son of God"  Jewish Encyclopedia: "Son of God"  বিষয়শ্রেণী:দেব-দূত বিষয়শ্রেণী:খ্রিস্টধর্মে দেব-দূত বিষয়শ্রেণী:ইহুদি ধর্মে দেব-দূত বিষয়শ্রেণী:আদিপুস্তকের ব্যক্তিত্ব বিষয়শ্রেণী:হিব্রু বাইবেলের শব্দ ও বাক্যাংশ বিষয়শ্রেণী:ধর্মীয় পরিভাষা
১৯০৫ কোপা দেল রে স্পেনের ফুটবল কাপ প্রতিযোগিতা, কোপা দেল রের তৃতীয় আসর।  প্রতিযোগিতার এই আসরটি ১৯০৫ সালের ১৬ই এপ্রিল তারিখে শুরু হয় এবং ১৯০৫ সালের ২০শে এপ্রিল তারিখে সমাপ্ত হয়। এটি একটি গ্রুপভিত্তিক প্রতিযোগিতা ছিল, যেখানে গ্রুপ পর্বের ম্যাচ শেষে রিয়াল সোসিয়েদাদ এবং অ্যাথলেতিক বিলবাও-এর বিরুদ্ধে ২ জয়ের মাধ্যমে রিয়াল মাদ্রিদ প্রথমবারের মতো শিরোপা ঘরে তুলতে সক্ষম হয়। তিন দলের এই প্রতিযোগিতায় তিনটি দল একে অপরের বিরুদ্ধে মুখোমুখি হয়। কাতালান ফুটবল প্রতিযোগিতা এই আসরের পূর্বে সম্পন্ন হতে ব্যর্থ হওয়া সেখান থেকে তারা কোন প্রতিযোগী প্রেরণ করতে পারেনি।  বাছাই ম্যাচ  গ্রুপ পর্বের ম্যাচ   ক্লাব খেলেছে জয় ড্র হার   পয়েন্টরিয়াল মাদ্রিদ২২০০৪০৪অ্যাথলেতিক বিলবাও১০০১০১০রিয়াল সোসিয়েদাদ১০০১০৩০  কোপা দেল রে ১৯০৫ বিজয়ী  রিয়াল মাদ্রিদ  ১ম শিরোপা  তথ্যসূত্র  বহিঃসংযোগ  linguasport.com RSSSF.com  IFFHS.de  বিষয়শ্রেণী:কোপা দেল রেইয়ের আসর
গোবিন্দপুর দক্ষিণ ইউনিয়ন বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।   আয়তন  গোবিন্দপুর দক্ষিণ ইউনিয়নের আয়তন ২,৮৯৪ একর।   জনসংখ্যার উপাত্ত  ২০১১ সালের পরিসংখ্যান অনুযায়ী গোবিন্দপুর দক্ষিণ ইউনিয়নের জনসংখ্যা ২৬,২০৫ জন। এর মধ্যে পুরুষ ১১,৯৩৬ জন এবং মহিলা ১৪,২৬৯ জন। মোট পরিবার ৫,৬৩৩টি।   অবস্থান ও সীমানা  ফরিদগঞ্জ উপজেলার পশ্চিমাংশে গোবিন্দপুর দক্ষিণ ইউনিয়নের অবস্থান। এ ইউনিয়নের দক্ষিণে চর দুঃখিয়া পশ্চিম ইউনিয়ন ও ফরিদগঞ্জ দক্ষিণ ইউনিয়ন; পূর্বে ফরিদগঞ্জ দক্ষিণ ইউনিয়ন ও ফরিদগঞ্জ পৌরসভা; উত্তরে গোবিন্দপুর উত্তর ইউনিয়ন এবং পশ্চিমে চাঁদপুর সদর উপজেলার বালিয়া ইউনিয়ন, চান্দ্রা ইউনিয়ন ও হাইমচর উপজেলার আলগী দুর্গাপুর উত্তর ইউনিয়ন অবস্থিত।   প্রশাসনিক কাঠামো  গোবিন্দপুর দক্ষিণ ইউনিয়ন ফরিদগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী গোবিন্দপুর দক্ষিণ ইউনিয়নের সাক্ষরতার হার ৫৩.২%।   শিক্ষা প্রতিষ্ঠান   হাঁসা ফাযিল মাদরাসা।   আরও দেখুন   ফরিদগঞ্জ উপজেলা  ফরিদগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:ফরিদগঞ্জ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
অ্যান্টনি হেনরি হেড, ১ম ভিসকাউন্ট হেড,  (১৯ ডিসেম্বর ১৯০৬ - ২৯ মার্চ ১৯৮৩) ছিলেন একজন ব্রিটিশ সৈনিক, রক্ষণশীল রাজনীতিবিদ এবং কূটনীতিক।   রাজনৈতিক পেশা  হেড ১৯৪৫ সালে কারশাল্টনের জন্য কনজারভেটিভ এমপি নির্বাচিত হন। তিনি ১৯৫১ থেকে ১৯৫৬ সাল পর্যন্ত যুদ্ধের সেক্রেটারি অফ স্টেট এবং ১৯৫৬ থেকে ১৯৫৭ সাল পর্যন্ত প্রতিরক্ষা মন্ত্রী (মন্ত্রিসভায় একটি আসন সহ), উইনস্টন চার্চিল এবং অ্যান্থনি ইডেনের প্রশাসনে দায়িত্ব পালন করেন। তিনি ১৯৫১ সালে প্রিভি কাউন্সিলের শপথ গ্রহণ করেন এবং ১৯৬০ সালে তিনি উইল্টশায়ার কাউন্টির থ্রুপের ভিসকাউন্ট হেড হিসাবে পিয়ারেজে উন্নীত হন। পরে তিনি ১৯৬০ থেকে ১৯৬৩ সাল পর্যন্ত নাইজেরিয়াতে হাইকমিশনার এবং ১৯৬৩ থেকে ১৯৬৬ সাল পর্যন্ত মালয়েশিয়ায় হাইকমিশনার ছিলেন। ১৯৬১ সালের নববর্ষের সম্মানে তিনি নাইট কমান্ডার অফ দ্য অর্ডার অফ সেন্ট মাইকেল অ্যান্ড সেন্ট জর্জ (KCMG) হিসাবে নাইট উপাধি করেন এবং ১৯৬৩ সালে নাইট গ্র্যান্ড ক্রস (GCMG) হিসাবে উন্নীত হন।   তথ্যসূত্র    বহিঃসংযোগ    দ্বিতীয় বিশ্বযুদ্ধের জেনারেলরা    বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:মিলিটারি ক্রস প্রাপক বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:১৯৮৩-এ মৃত্যু বিষয়শ্রেণী:১৯০৬-এ জন্ম বিষয়শ্রেণী:যুদ্ধ বিভাগের রাষ্ট্র সচিব (যুক্তরাজ্য) বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
অ্যামর ভিঞ্চিট অমনিয়া (বা, প্রেম সর্বজয়ী; যা অ্যামর ভিক্টোরিয়াস, ভিক্টোরিয়াস কিউপিড, লাভ ভিক্টোরিয়াস এমন আরো বিভিন্ন নামে পরিচিত) একটি বিখ্যাত চিত্রকর্ম, যা ইতালি'র জনপ্রিয় চিত্রকর কারাভাজ্জিও'র অঙ্কিত।   ছবির বর্ণনা  ছবিটিতে রোমাণ দেবতা বালক অ্যামরকিউপিড এর পিঠে একজোড়া কাল ডানা। সে একটা টেবিলের কাছে কিছুটা ঝুলে বসে আছে। আর তার পায়ের কাছে বেহালা , বর্ম, উষ্ণীষ, কম্পাস, কলম, পাণ্ডুলিপি এবং ফুল এসব পড়ে আছে। সম্পূর্ণ নগ্ন শরীর এবং ডান হাতে কিছু তীর ধরে আছে। বাম হাত পিছনে আড়াল করা। মুখে বালক সুলভ দোষ্টুমি ভরা হাসি।http://www.urbandictionary.com/define.php?term=Amor%20Vincit%20Omnia  ছবিটি কারাভাজ্জিও ইতালীয় বিখ্যাত চিত্র সংগ্রাহক ভিনসেঞ্জো যুস্টিনিয়ানি'র জন্য আঁকিয়েছিলেন। ধারণা করা হয়, এই ছবির মধ্য দিয়ে কারাভাজ্জিও ভিনসেঞ্জো'র কাছে কোনো গোপন বার্তা পাঠিয়েছিলেন। এটা ছিলো ভিনসেঞ্জো'র সবচেয়ে প্রিয় সংগ্রহ।Puglisi, Caravaggio, pp. 201-202 এই সময়েই ছবিটি ব্যাপক জনপ্রিয় হয়। পরবর্তীকালে বিখ্যাত এই ছবিকে কেন্দ্র করে বেশ কিছু কবিতা এবং শিল্পকর্ম তৈরি হয়।http://www.wikiart.org/en/caravaggio/amor-victorious-1602 ছবিটি ১৮১২ সাল পর্যন্ত ভিনসেঞ্জো'র সংগ্রহশালায় ছিলো। এরপর কয়েকজন সংগ্রাহকের হাত ঘুরে এটি ১৮১৫ সালে বার্লিন জাদুঘরে স্থান পায়।   আরও দেখুন   Catherine Puglisi, Caravaggio, Phaidon, London/New York, 1998.   Peter Robb, M:The Caravaggio Enigma, Duffy & Snellgrove, Sydney, 1998.    তথ্যসূত্র   বিষয়শ্রেণী:কারাভাজ্জিও'র চিত্রকর্ম বিষয়শ্রেণী:১৬০০-এর দশকের চিত্রকর্ম
শ্রীমন্ত শংকরদেব কলাক্ষেত্র বা সংক্ষেপ পর্যন্ত কলাক্ষেত্র গুয়াহাটি-এর পাঞ্জাবাড়িত অবস্থিত এক সাংস্কৃতিক ভবন। এটি পর্যটকদের জন্য একটি আকর্ষণের কেন্দ্রবিন্দু। এই ভবনের নাম অসমীয়া জাতির পিতামহ স্বরূপ, বৈষ্ণব গুরু তথা পণ্ডিত মহাপুরুষ শ্রীমন্ত শংকরদেব-এর নামে রাখা হচ্ছে। অসমীয়া সংস্কৃতি-এর প্রতীকসমূহের এটি এক অন্যতম কেন্দ্রস্থল। আসামের সঙ্গীত জগতের অন্যতম প্রসিদ্ধ এবং পুরোধা ব্যক্তি ভূপেন হাজারিকাদেবের এক ভূপেন হাজারিকা সংগ্রহালয় ও এখানে স্থাপন করা হচ্ছে।  ইতিহাস ১৯৮৬ সালের ৫ আগষ্ট তারিখে অনুষ্ঠিত হওয়া আসাম সরকারের একটি সভায় সাংস্কৃতিক পরামর্শদাতা কমিটির দেওয়া পরামর্শ মতে আসামের জনগণের সাংস্কৃতিক ঐতিহ্যের উন্নয়ন এবং সংরক্ষণের জন্য এবং নৃত্য, নাটক, সঙ্গীত, চারু কলা, সাহিত্যের ক্ষেত্রে এক কর্মকেন্দ্র হিসাবে একটি প্রকল্প প্রতিষ্ঠা করতে স্থির করা হয়েছিল। এর জন্য সেই বছরেই পরীক্ষামূলকভাবে ব্যবস্থাপনা প্রস্তুত করে সাংস্কৃতিক প্রকল্পনাটির নাম শ্রীমন্ত শংকরদেব কলাক্ষেত্র বলে নামাকরণ করা হয়। ১৯৮৮ সালের ২ ফেব্রুয়ারি তারিখে আসামের রাজ্যপাল মহামান্য শ্রীভীষ্ম নারায়ণ সিং দেব এই প্রকল্পটির ভিত্তিপ্রস্তর স্থাপন করেন। প্রায় ১৪ একর আয়তন জুড়ে থাকা এই সাংস্কৃতিক প্রকল্পের সজ্জা রূপায়নের কাজ "ন্যাশনাল ইনফরমেটিক্স সেন্টার সার্ভিসেস ইনকর্পোরেটেড" নামের এক প্রতিষ্ঠানে করেছিল।  আসাম সরকার ১৯৯০ সালে কলাক্ষেত্র ব্যবস্থাপনাটি আসাম চুক্তির ক্লজ-৬এর (যেটিতে উল্লেখ ছিল যে অসমীয়া মানুষের সাংবিধানিক, বিধান পরিষদীয় এবং প্রশাসনীয় সুরক্ষা, যা সঠিক, তাকে সাংস্কৃতিক, সামাজিক, ভাষিক স্বকীয়তা এবং ঐতিহ্যের সুরক্ষা দেওয়া হবে) অন্তর্গত করতে ভারত সরকারের কাছে যায়। এরপরে ১৯৯৮ সালের ৯ নভেম্বর প্রাক্তন রাষ্ট্রপতি কে. আর. নারায়ণন এই ভবন সর্বসাধারণ বাসিন্দাদের জন্য উন্মুক্ত করেন।  পরিধি  আসামের সাংস্কৃতিক সংগ্রহালয় / পূর্বজ্যোতি সংগ্রহালয় : যাদুঘরটিতে প্রায় ৪০০০টা শিল্পকলা আছে, যেগুলিকে প্রদর্শনের জন্য রাখা হয়েছে। তার মধ্যে থাকা শিল্প কলাসমূহ হল সত্রীয়া মুখা, সঙ্গীত বাদ্য, টেরাকোট্টা এবং বোকারে বনোয়া শিল্প (মৃন্ময় শিল্প), বয়ন শিল্প এবং পোছাক, আসাম এবং উত্তর পূর্বাঞ্চলের কূটির শিল্প, খরাহি এবং কাঠের থেকে উৎপন্ন বস্তু, কাঁহ এবং পিনিচের বস্তু, শংকরী কৃষ্টির বস্তু ইত্যাদি।  উন্মূক্ত প্রেক্ষাগৃহ  ললিত কলা ভবন: ললিত কলা ভবনে বাতানুকূল কলা বীথিকা, একটি গ্রাফিক ষ্টুডিও, একটি কর্মশালা এবং একটি প্রেক্ষাগৃহ আছে। শংকরদেব কলাক্ষেত্রের ললিত কলা শাখা রাজ্যিক এবং জাতীয় স্তরে প্রদর্শনী এবং চিত্রশিল্প, ড্রইং, গ্রাফিক, ভাস্কর্য্য, কাঠ শিল্প ও ফটোগ্রাফ এবং অন্য বিষয়ের উপর প্রদর্শনী অনুষ্ঠিত করে। সাথে হস্তচালিত তাঁত, বস্ত্রশিল্প এবং এই অঞ্চলের পরম্পরাগত শিল্প সামগ্রীসমূহের প্রদর্শনী তৈরি করে।  ভূপেন হাজারিকা সংগ্রহালয়  শিশু উদ্যান বা শিশুবন, এই উদ্যানটি ড° ভবেন্দ্র নাথ শইকীয়া-এর নামে উতসর্গ করা হয়েছে, এই উদ্যান প্রায় ১২ বিঘা আয়তন জুড়ে আছে যেখানে একটি শিশু গ্রন্থাগার, পেট্রকেমিকেল গ্যালারি, সোলার হাট (solar hut), পুতুল সংগ্রহালয় ইত্যাদি আছে।  চিত্রভান্ডার  তথ্যসূত্র  বহিঃসংযোগ  বিষয়শ্রেণী:আসামের দর্শনীয় স্থান বিষয়শ্রেণী:আসামের জাদুঘর বিষয়শ্রেণী:গুয়াহাটি বিষয়শ্রেণী:গুয়াহাটির দর্শনীয় স্থান বিষয়শ্রেণী:১৯৯৬-এ আসামে প্রতিষ্ঠিত বিষয়শ্রেণী:উত্তর-পূর্ব ভারতের পর্যটন
ভিভিয়ান জিলিং কিংমা (জন্ম ২৩ অক্টোবর ১৯৯৪) একজন ডাচ ক্রিকেটার । ২০১৪ সালের আইসিসি ওয়ার্ল্ড টি-টোয়েন্টি টুর্নামেন্টে তিনি নেদারল্যান্ডসের হয়ে খেলেছিলেন।    তিনি প্রাথমিকভাবে জুলাই ২০১৫ সালে  অনুষ্ঠিত ২০১৫ আইসিসি বিশ্ব টুয়েন্টি২০ বাছাইপর্বে টুর্নামেন্টের জন্য নেদারল্যান্ডসের দলে নির্বাচিত হন, কিন্তু রোয়েলফ ভ্যান ডার মারওয়ে তার স্থলাভিষিক্ত হন।।  ৫ ফেব্রুয়ারি ২০১৬ সালে, স্কটল্যান্ডের বিপক্ষে নেদারল্যান্ডসের হয়ে তার টি-টোয়েন্টিতে আন্তর্জাতিক অভিষেক হয়।      ২০১৭ সালের ডিসেম্বরে, ২০১৫-১৭ আইসিসি ওয়ার্ল্ড ক্রিকেট লীগ চ্যাম্পিয়নশিপে নেদারল্যান্ডসের হয়ে নামিবিয়ার বিপক্ষে খেলার সময় তিনি একটি হ্যাটট্রিক করেন এবং লিস্ট এ ক্রিকেটে তার প্রথমবারের মত পাঁচ উইকেট লাভ করেছিলেন।   জুলাই ২০১৯ সালে, তিনি ইউরো T20 স্ল্যাম ক্রিকেট টুর্নামেন্টের উদ্বোধনী সংস্করণে রটারডাম রাইনোসের হয়ে খেলার জন্য নির্বাচিত হন।  তবে পরের মাসেই টুর্নামেন্টটি বাতিল হয়ে যায়।  ২০২০ সালের এপ্রিলে,  সিনিয়র দলে নাম লেখানো ১৭ জন ডাচ-ভিত্তিক ক্রিকেটারদের মধ্যে একজন ছিলেন।   বহিঃসংযোগ  তথ্যসূত্র  বিষয়শ্রেণী:কেএনসিবি একাদশের ক্রিকেটার বিষয়শ্রেণী:হেগের ক্রীড়াবিদ বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:ওলন্দাজ ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
খেলা হলো ২০০৮ সালে ঋতুপর্ণ ঘোষ পরিচালিত একটি বাংলা চলচ্চিত্র। চলচ্চিত্রটি একজন আদর্শবাদী পরিচালকের ( প্রসেনজিৎ চ্যাটার্জি ) এমন একটি ছেলেকে নিয়ে একটি চলচ্চিত্র নির্মাণের চেষ্টা সম্পর্কে যাকে তিনি মনে করেন যে চরিত্রটির জন্য তিনি একেবারে উপযুক্ত। খেলা বাংলা সিনেমায় অভিনেত্রী মনীষা কৈরালার প্রবেশকেও চিহ্নিত করেছে।  পটভূমি খেলা একটি আদর্শবাদী পরিচালকের ( প্রসেনজিৎ চ্যাটার্জি ) এমন একটি ছেলেকে নিয়ে একটি চলচ্চিত্র নির্মাণের ইচ্ছা সম্পর্কে যাকে তিনি মনে করেন যে এই চরিত্রের জন্য উপযুক্ত। তার স্ত্রী ( মনিষা কৈরালা ) একটি সন্তান চান এবং স্বামী মনে করেন যে শিশুটি তার মধ্যে শিল্পীকে আপস করবে। এখানে উচ্চাকাঙ্ক্ষী কিন্তু আবেগপ্রবণ ফিল্ম মেকার একটি শিশুর একটি চমত্কার রাট দিয়ে একটি বন্ধন তৈরি করেন এবং যিনি মনে করেন যে একটি শিশু তার ক্যারিয়ার নষ্ট করতে পারে, তার মধ্যে একটি শিশুকে পুনরায় আবিষ্কার করা শুরু করে। ফিল্মটি সম্পর্ক এবং আবেগ নিয়েও কাজ করে তবে হাস্যরস, অ্যাডভেঞ্চার এবং এজ-অফ-দ্য-সিট রহস্য যোগ করে একটি মোচড় দিয়ে।  অভিনয়  রাজার চরিত্রে প্রসেনজিৎ চট্টোপাধ্যায় শীলার চরিত্রে মনীষা কৈরালা অঞ্জলি চরিত্রে রাইমা সেন অভিরূপ চরিত্রে আকাশনীল দত্ত মুখোপাধ্যায় ভারত কৌল রূপা গাঙ্গুলী (ক্যামিও)   অভ্যর্থনা  ছবিটি মিশ্র প্রতিক্রিয়া পেয়েছে। দ্য টেলিগ্রাফ (কলকাতা) জানিয়েছে যে এটি ছিল "অন্তরমহল এবং দোসারের 'প্রাপ্তবয়স্ক' ট্যাগ থেকে বিচ্ছিন্ন হয়ে বাঙালী পরিবারের সাথে পুনরায় সংযোগ করার জন্য ঋতুপর্ণের সচেতন প্রচেষ্টা।" যদিও বিশিষ্ট চলচ্চিত্র সমালোচক রাজীব মাসান্দ বলেছেন যে চলচ্চিত্রটি "খেলা একটি খারাপ চলচ্চিত্র নয়, তবে এটি এমন একটি যা আপনার পক্ষ থেকে অনেক ধৈর্যের প্রয়োজন", তিনি "অধ্যক্ষদের কাছ থেকে চমৎকার অভিনয়ের" প্রশংসাও করেছিলেন।"  তথ্যসূত্র  বহিঃসংযোগ  telegraphindia.com  বিষয়শ্রেণী:২০০৮-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:ঋতুপর্ণ ঘোষ পরিচালিত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:রাজা নারায়ণ দেব সুরারোপিত চলচ্চিত্র বিষয়শ্রেণী:সঞ্জয় দাস সুরারোপিত চলচ্চিত্র
জেন স্ট্যাথাম ( ১৪৫০/১৪৫৫ - ১৫৩৭ এর পর) একজন সম্ভ্রান্ত পরিবারের উত্তরাধিকারী ও ইংরেজ আইন সংস্কারের আবেদনকারী ছিলেন।  ১৪৫০-এর দশকের শুরুতে জন্মগ্রহণকারী জেন ডারবিশায়ারের মর্লির ম্যানরের উত্তরাধিকারী ছিলেন। ১৪৮৫ সালে বোসওয়ার্থ ফিল্ডের যুদ্ধে তার প্রথম স্বামী জন সাচেভেরেলের মৃত্যুর পরপরই জেনকে ভোলাটনের হেনরি উইলোবি অপহরণ করে এবং জোর পূর্বক তার ভাই রিচার্ডের সাথে বিয়ে করে। জেনকে তার পরিবারে পুনরুদ্ধার করা হয়, এবং তার জোর পূর্বক বিবাহ বাতিল করা হয়, যখন তিনি সাহায্যের জন্য সংসদে আবেদন করেন। তার অভিজ্ঞতা প্রায় নিশ্চিতভাবে ইংল্যান্ডে একটি সম্পত্তি মালিক মহিলার অপহরণ একটি অপরাধ মূলক করার জন্য আইনে পরিবর্তনের সূত্রপাত। পরবর্তী জীবনে, জেন ১৫৩৬ সালে দ্রবীভূত হওয়ার আগে মার্কয়াট প্রাইরির শেষ প্রাইরেস হয়ে ওঠে।   জীবন  থাম্ব| স্ট্যাথাম বা স্ট্যাথামের ও পরে ডারবিশায়ারের মর্লি পরিবারের মর্যাদাবাহী প্রতীক জেন স্ট্যাথাম (জোয়ান স্ট্যাথুম নামেও নথিভুক্ত) তার পিতা হেনরি স্ট্যাথামের উত্তরাধিকারী ছিলেন, যিনি ১৪৮০ সালের ৩০ এপ্রিল মারা যান। তার মা ছিলেন হেনরির প্রথম স্ত্রী অ্যান বোথ বা বুথ, লর্ড অফ বার্টনের থমাস বুথের মেয়ে।  তিনি আইনজীবী এবং পার্লামেন্ট সদস্য নিকোলাস স্ট্যাথামের ভাতিজি ছিলেন।  জেন প্রথমে হপওয়েলের সাচেভেরেল পরিবারের ছোট ছেলে জন সাচেভেরেলের সাথে বিবাহ বন্ধনে আবদ্ধ হন। তাদের বড় ছেলে ও উত্তরাধিকারী হেনরি ১৪৭৫ সালের মধ্যে জন্মগ্রহণ করেন এবং তাদের আরও দুই ছেলে (রাল্ফ ও জন) এবং পাঁচ মেয়ে ছিল। Inquisition Post Mortem of Ralph Saucheverell: Maskelyne and H. C. Maxwell Lyte, 'Inquisitions Post Mortem, Henry VII, Entries 401-450', in Calendar of Inquisitions Post Mortem: Series 2, Volume 1, Henry VII (London, 1898), pp. 171-190. British History Online http://www.british-history.ac.uk/inquis-post-mortem/series2-vol1/pp171-190 [accessed 6 October 2018]. জন ১৪৮৫ সালের ২২ আগস্ট বোসওয়ার্থের যুদ্ধে নিহত হন, হেনরি টিউডারের উপর সর্বশেষ অভিযোগে তৃতীয় রিচার্ডের সাথে লড়াই করেন। জন, জেন এবং তাদের সন্তানদের দেখানো একটি পিতল এবং রেকর্ডিং যে জন তৃতীয় রিচার্ডের জন্য লড়াই করে মারা যান, মর্লি চার্চে তার মৃত্যুর প্রায় চল্লিশ বছর পরে স্থাপন করা হয়েছিল, এবং বোসওয়ার্থের পরাজিত পক্ষের কথা উল্লেখ করে অল্প কিছু স্মারকচিহ্নগুলোর মধ্যে একটি।   পরিবারের উভয় দিক থেকে সম্পত্তির উত্তরাধিকারী হওয়ার জন্য একটি অপ্রাপ্তবয়স্ক ছেলের সাথে বিধবা হিসাবে, জেন বোসওয়ার্থে তার স্বামীর মৃত্যুর খুব শীঘ্রই ক্যাসেল ইটনের উইলিয়াম জোচে এবং হ্যাম্পটন মেইসির সাথে বিবাহবন্ধনে আক্রান্ত হন, যিনি নিকট প্রতিবেশী এবং তার ছেলের জন্য উপযুক্ত সৎ বাবা। বিয়ে হওয়ার আগে, ১৪৮৫ সালের ১১ নভেম্বর, জেন হপওয়েল (তার সাচেভেরেল শ্বশুর-শাশুড়ির বাড়ি) এবং মর্লির মধ্যে একটি দল দ্বারা ওয়ালাটনের হেনরি উইলোবি নেতৃত্বে ১০০ জন সশস্ত্র ব্যক্তির একটি দল দ্বারা আক্রমণ করা হয়েছিল, ঘোড়ার পিঠে চড়ে একজন ব্যক্তির সাথে বেঁধে ওয়ারউইকশায়ারে নিয়ে যাওয়া হয়েছিল। সংসদে তার আবেদনে রেকর্ড করা হয়েছে যে রিচার্ড উইলোবি, তার অপহরণকারীর ছোট ভাই, যিনি '[তার নিজের ইচ্ছা মতো] তার সাথে তার আনন্দ করেছিলেন যে তিনি ভাল সম্মতি এবং সম্মত হবেন' [বানান আধুনিকীকরণ]। তাকে তার বন্দীদশার এক পর্যায়ে রিচার্ডের সাথে বিবাহে বাধ্য করা হয়েছিল।   তথ্যসূত্র   বিষয়শ্রেণী:নারীর প্রতি সহিংসতার ঘটনা বিষয়শ্রেণী:নারী অধিকারের ইতিহাস বিষয়শ্রেণী:ইংরেজ পারিবারিক আইন বিষয়শ্রেণী:১৫শ শতাব্দীর ইংরেজ নারী বিষয়শ্রেণী:১৫শ শতাব্দীর ইংরেজ ব্যক্তি
থাম্ব|২০০১ সালের ১ ডিসেম্বর বুদাপেস্টের সভায় অংশগ্রহণকারীরা থাম্ব|২০১২ সালে বুদাপেস্ট ওপেন অ্যাক্সেস ইনিশিয়েটিভ-এর ১০ম বার্ষিকী উপলক্ষে তৈরিকৃত লোগো, যাতে বুদাপেস্টে অবস্থিত শেনচেনয়ি সেতু দৃশ্যমান।  বুদাপেস্ট ওপেন অ্যাক্সেস ইনিশিয়েটিভ (বিওএআই) গবেষণা সাহিত্যে উন্মুক্ত প্রবেশাধিকার বিষয়ক প্রণীত নীতিমালার একটি উন্মুক্ত বিবৃতি। ২০০২ সালের ১৪ ফেব্রুয়ারি এটি সর্বসাধারণের জন্য প্রকাশিত হয়। ২০০১ সালের ১-২ ডিসেম্বর বুদাপেস্টে ওপেন সোসাইটি ইনস্টিটিউট কর্তৃক আয়োজিত একটি সভায় উন্মুক্ত প্রবেশাধিকার বা ফ্রি অনলাইন স্কলারশিপ-কে উৎসাহিত করার লক্ষ্যে এই প্রস্তাবটি উত্থাপিত হয়। স্বল্প পরিসরে আয়োজিত এই সভায় উন্মুক্ত প্রবেশাধিকার আন্দোলনের বড় ধরনের অগ্রগতি সাধন হয়েছিল। ২০১২ সালে, উদ্যোগ গ্রহণের দশম বার্ষিকীতে এ-সংক্রান্ত নীতিগুলি পুনর্ব্যক্ত করা হয় এবং সম্পূরক সুপারিশ হিসাবে যোগ করা হয়, "আমাদের নতুন লক্ষ্য, আগামি ১০ বছরের মধ্যে প্রতিটি দেশে, প্রতিটি ক্ষেত্রে পর্যালোচিত গবেষণাকর্ম বিতরণের সময় উন্মুক্ত প্রবেশাধিকার সাধারণ পন্থা হিসাবে বিবেচিত হবে।"  উদ্যোগ  বুদাপেস্ট ওপেন অ্যাক্সেস ইনিশিয়েটিভের উদ্বোধনী বাক্যে এর অন্তর্নিহিত সম্ভাবনা ও তাৎপর্য বিদ্যমান:   উন্মুক্ত প্রবেশাধিকারের সংজ্ঞা   এই ডকুমেন্টটিতে উন্মুক্ত প্রবেশাধিকারের সার্বজনীন সংজ্ঞা নির্ধারিত করা হয়েছে, যা প্রথম প্রকাশের ১০ বছর পর পুনর্ব্যক্ত করা হয়।      স্বাক্ষরকারী  উন্মুক্ত প্রবেশাধিকার আন্দোলনের প্রথম দিকের ১৬ জন নেতা বুদাপেস্ট ওপেন অ্যাক্সেস ইনিশিয়েটিভে স্বাক্ষর করেছিলেন: এদের মধ্যে ছিলেন বায়োলাইন ইন্টারন্যাশনালের লেসলি চ্যান, ওপেন সোসাইটি ইনস্টিটিউটের দারিয়ুস কাপলিন্সকাস, মেলিসা হ্যাংগারমেন, রিমা কাপ্রাইট এবং ইস্তভ্যান র‍্যাভ; পাবলিক লাইব্রেরি অব সায়েন্সের মাইকেল অ্যাইসেন, ইউনিভার্সিটি কলেজ লন্ডনের ফ্রেড ফ্রেন্ড, নেক্সট পেজ ফাউন্ডেশনের ইয়ানা জেনোভা, ইউনিভার্সিটি দ্য মন্ট্রিঅলের জাঁ-ক্লদ গুয়েডন, ইউনিভার্সিটি অব সাউদাম্পটনের স্টিভেন হার্নাড, স্কলারলি পাবলিশিং অ্যান্ড অ্যাকাডেমিক রিসার্চেস কোয়ালিশন (স্পার্ক)-এর রিক জনসন; ইলেকট্রনিক সোসাইটি ফর সোশ্যাল সায়েন্টিস্টের ম্যানফ্রেডি লা মাননা; ইলেকট্রনিক ইনফরমেশন ফর লাইব্রেরিসের প্রজেক্ট কনসালট্যান্ট মনিকা সেগবার্ট; মিউজিক কানাডার ইনফরমেটিক্স ডিরেক্টর সিডনি ডি সুজা,  ইয়ারলহাম কলেজের দর্শনতত্ত্বের অধ্যাপক ও বায়োলাইন ইন্টারন্যাশনালের পিটার সুবার এবং বায়োমেড সেন্ট্রালের জ্যান ভ্যালটেরপ।  ২০০২ সালের ১৪ ফেব্রুয়ারি, জনসাধারণের স্বাক্ষরের জন্য বিওএআইয়ের একটি সংস্করণ প্রকাশিত হয়। ২০১৬ সালের ১৪ ফেব্রুয়ারি পর্যন্ত ৫৯৩২ জনের অধিক ব্যক্তি ও ৮৩৭ টির অধিক প্রতিষ্ঠান এতে স্বাক্ষর করেছে।  তহবিল  উদ্যোগটির পৃষ্ঠপোষক হিসাবে ওপেন সোসাইটি ইনস্টিটিউট প্রায় ৩ মিলিয়ন ডলার অনুদান দেয়।  তথ্যসূত্র  বহিঃসংযোগ  Budapest Open Access Initiative FAQ  Open Access News  by Peter Suber Openarchives.eu – The European Guide to OAI-PMH Digital Repositories in the World  বিষয়শ্রেণী:২০০১-এর নথি বিষয়শ্রেণী:উন্মুক্ত প্রবেশাধিকার বিবৃতি বিষয়শ্রেণী:অ্যাক্সেস টু নলেজ আন্দোলন
জাপান-লাওস সম্পর্ক (, ) বলতে জাপান এবং লাওসের মধ্যকার বর্তমান এবং ঐতিহাসিক সম্পর্ককে বোঝায়। লাওসের দূতাবাস টোকিওতে অবস্থিত। অপরদিকে জাপানের দূতাবাস ভিয়েনতিয়েনে অবস্থিত। উভয় দেশের মধ্যে কূটনৈতিক সম্পর্ক ১৯৫৫ সালে প্রতিষ্ঠিত হয়েছিল।  রাষ্ট্রীয় পরিদর্শন  ২০১২ সালের মার্চে, লাওসের প্রধানমন্ত্রী থংসিং থাম্মাভং, জাপানের প্রধানমন্ত্রী ইয়োশিহিকো নোদার সাথে সাক্ষাতের জন্য টোকিও যান।http://www.kantei.go.jp/foreign/noda/diplomatic/201203/16lao_e.html তথ্যসূত্র   বিষয়শ্রেণী:জাপানের দ্বিপাক্ষিক সম্পর্ক বিষয়শ্রেণী:লাওসের দ্বিপাক্ষিক সম্পর্ক
ইউরোজেনিটাল সাইনাস শুধুমাত্র মূত্রনালী এবং প্রজনন অঙ্গগুলির বিকাশের উপস্থিতিতে মানব দেহের একটি অংশ। এটি ক্লোকার ভেন্ট্রাল অংশ, যা ক্লোয়াকা উন্নয়নের চতুর্থ থেকে সপ্তম সপ্তাহের সময় পায়ুখাল থেকে পৃথক হওয়ার পরে গঠিত হয়।  পুরুষদের মধ্যে, ইউজি সাইনাস তিনটি অঞ্চলে বিভক্তঃ উপরের, শ্রোণী, এবং ফ্যালিক। উপরের অংশ মূত্রাশয়ের জন্ম দেয় এবং শ্রোণী অংশ মূত্রনালীর প্রোস্ট্যাটিক এবং মেমব্রেনসের অংশ, প্রস্টেট ও বালবোরেথ্রাল গ্রন্থি (কাউপারের) জন্ম দেয়। ফ্যালিক অংশ মূত্রনালীর স্পঞ্জি (বুলবার) অংশ এবং মূত্রনালীগ্রন্থি (লিট্রেস) এর জন্ম দেয়। মনে রাখবেন যে, মূত্রনালীর পেনাইল অংশটি ইউরোজেনিটাল ভাঁজ থেকে উৎপন্ন হয়।  স্ত্রীদের মধ্যে, ইউজি সিনাসের শ্রোণী অংশ সিনোভ্যাজাইনাল বাল্বের জন্ম দেয়, কাঠামো যা শেষ পর্যন্ত যোনির নিম্নমানের দুই তৃতীয়াংশ গঠন করে। এই প্রক্রিয়া শুরু হয় যখন প্যারামেসোনেফ্রিক নালীগুলির নীচের ডগা, কাঠামোগুলি যা শেষ পর্যন্ত জরায়ু এবং যোনি ফনিস গঠন করে, ইউজি সাইনাসের সংস্পর্শে আসে। কিছুদিন পরে, সিনোভ্যাজাইনাল বাল্বগুলি ইউজি সিনাসের দুটি শক্ত ইভাজিনেশন হিসাবে গঠিত হয়। এই বাল্বের আকারে কোষগুলি একটি শক্ত যোনি প্লেট গঠন করে বিভক্ত হয়, যা প্রসারিত হয় এবং তারপরে যোনির নিম্নমানের অংশ গঠনের জন্য (ফাঁপা) ক্যানালাইজ করে।   ক্লিনিকাল তাৎপর্য  একটি ইউরোজেনিটাল সাইনাসের অসঙ্গতি মহিলাদের মধ্যে একটি বিরল জন্মগত ত্রুটি যেখানে মূত্রনালী এবং যোনি উভয়ই একটি সাধারণ জায়গায় খোলা হয়।   তথ্যসূত্র    আরও পড়ুন          বিষয়শ্রেণী:মূত্রসংক্রান্ত ও জননাঙ্গসংক্রান্ত তন্ত্রের ভ্রূণবিদ্যা
তালশহর রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আশুগঞ্জ উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে তালশহর  রেলওয়ে স্টেশন তৈরি করা হয়।  পরিষেবা তালশহর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: সূবর্ণ এক্সপ্রেস মহানগর প্রভাতী\গোধুলী এক্সপ্রেস পারাবত এক্সপ্রেস উপকূল এক্সপ্রেস জয়ন্তিকা এক্সপ্রেস মহানগর এক্সপ্রেস উপবন এক্সপ্রেস তূর্ণা এক্সপ্রেস কালনী এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস সুরমা মেইল ঢাকা\চট্টগ্রাম মেইল ঢাকা\নোয়াখালী এক্সপ্রেস কুমিল্লা কমিউটার তিতাস এক্সপ্রেস চট্টলা এক্সপ্রেস।  তথ্যসূত্র  বিষয়শ্রেণী:ব্রাহ্মণবাড়িয়া জেলার রেলওয়ে স্টেশন